Diari Oficial de la Generalitat Valenciana


Sumari del DOGV 763, del 15-02-1988 (1988/810585)

ORDRE de 4 de gener de 1988, de la Conselleria de Cultura, Educació i Ciència de la Generalitat Valenciana, per la qual es convoca per a ajudes a la producció de curts-metratges a la Comunitat Valenciana per a l'any 1988.
-----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/01/04/(3)/dof/vci/html**

### Dades del document

Número de DOGV
:   763

Data del DOGV
:   15-02-1988

Secció del DOGV
:   DISPOSICIONS GENERALS

Número del document
:   1988/810585


Data del document
:   04-01-1988

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 4 de gener de 1988, de la Conselleria de Cultura, Educació i Ciència, de la Generalitat Valenciana, per la qual es convoquen ajudes per a la producció de curt-metratges a la Comunitat Valenciana per a l'any 1988.  
Per tal d'estimular i donar suport a la producció cinematogràfica de curts-metratges, gènere que compleix la doble missió de permetre la iniciació en el llenguatge fílmic als nous realitzadors i animar la investigació de nous llenguatges audiovisuals, alhora que desplegar una temàtica i un estil propi d'aquest gènere als qui el cultiven molt a sovint, i atés que per a això una de les mesures prioritàries per adoptar és la de fomentar aquesta cinematografia a partir de la concesió d'ajudes destinades al finançament de curts-metratges; d'acord amb els articles 2 i 31.4 de la Llei Orgànica 5/1982, d?1 de juliol, per la qual s'aprova l?Estatut d'Autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE:  
Article únic  
Es convoca per a la concessió d'ajudes a la producció de curts-metratges valencians i s'aproven les bases de la convocatòria, les quals s'inclouen com annex d'aquesta Ordre.  
DISPOSICIO DEROGATORIA  
Queda derogat el que disposa l'article 4t, punt 2.3. de l?Ordre de 25 d'abril de 1984, de la Conselleria de Cultura, Educació i Ciéncia de la Generalitat Valenciana, per la qual es regula, en matèria de cultura, el règim de subvencions, els criteris i el procediment per a la concessió de les ajudes, pel que fa referència al contingut d'aquesta Ordre, i el procediment de tramitació consegüent de petició d'ajudes, amb aquesta finalitat específica.  
DISPOSICIONS FINALS  
Primera  
La Directora General de Cultura queda autoritzada a dictar les resolucions que requeresca l'aplicació i el desenvolupament del que disposa aquesta Ordre.  
Segona  
Aquesta Ordre vigirà l?endemà de la publicació en el Diari Oficial de la Generalitat. Valenciana.  
València, 4 de gener de 1988.  
El Conseller de Cultura, Educació i Ciéncia,  
CEBRIA CISCAR I CASABAN  
ANNEX  
Bases per a la concessió d'ajudes a la producció de curts-metratges a la Comunitat Valenciana per a l'any 1988.  
1. Modalitats d'ajudes les ajudes a concedir no podran excedir del 50% del cost total, documentat com cal, de la producció del curt-metratge, i seran a càrrec de l'aplicació 62.75.007.0.522.0. del pressupost per a 1988 de la Generalitat Valenciana.  
2. Requisits per a la concesió de les ajudes.  
2.1. Podran optar per aquestes ajudes els projectes presentats per productors registrats en el Registre d'Empreses Cinematogràfiques de Producció de la Comunitat Valenciana, creat per Ordre de 20 de gener de 1987, de la Conselleria de Cultura, Educació i Ciéncia de la Generalitat Valenciana.  
2.2. Els curts-metratges que opten per aquestes ajudes hauran d'haver estat realitzats en un d'aquestos sistemes: 35 mm, 16 mm, Vídeo Qualitat Broadcast.  
2.3. La participació de tècnics valencians en els projectes, la utilització de serveis radicats a la Comunitat Valenciana, el rodatge en el territori d'aquesta, o l?ús al curt-metratge del valencià com a llengua, constituiran un element positiu per a la valoració dels projectes.  
2.4. Restaran específicament exclosos d'aquest pla d'ajudes els curts-metratges produïts per institucions públiques.  
2.5. En els casos de co-producció, encara que siga amb organismes oficials o institucions públiques, l'ajuda a concedir mai no podrà superar el 5007o del total de la participació en aquesta de l?empresa privada valenciana.  
3. Sol·licituds.  
1. El termini de presentació de sol·licituds començará a partir de l?endemà de la publicació en el Diari Oficial de la Generalitat Valenciana i es prolongarà durant dos mesos.  
2. Anteriorment o simultàniament a la presentació de la documentació demanada per a sol·licitar l'ajuda, s?haurà de realitzar la inscripció de l?Empresa peticionària en el Registre d'Empreses Cinematogràfiques de Producció de la Comunitat Valenciana, i la tramitació posterior de la sol·licitud d'ajuda queda supeditada a l'aprovació de la inscripció de l'empresa en el susdit registre. En tot cas, no es cursarà cap sol·licitud que no vaja acompanyada per la fotocòpia d'inscripció en el Registre d'Empreses Cinematogràfiques de Producció de la Comunitat Valenciana, o pel justificant d'haver iniciat els tràmits d'inscripció en l?esmentat Registre.  
3. Les sol·licituds cal formalitzar-les d'acord amb el model que es proporcionarà en el Servei Territorial d'Educació i Cultura de cada província i s'hi adjuntaran els documents següents:  
a) fotocòpia del DNI del sol·licitant.  
b) fotocòpia d'inscripció en el Registre d'Empreses Cinematogràfiques de Producció de la Comunitat Valenciana, o justificant d'haver-la sol·licitat, tal com determina el punt 3.2. d'aquest annex.  
c) acreditació de posseir tots els drets sobre el guió i, si s'escau, sobre l?obra literària en què es basa el projecte.  
d) quatre exemplars dels documents següents, del projecte definitiu del curt-metratge:  
1. guió literari.  
2. pressupost (en model oficial).  
3. pla de treball.  
4. pla de finançament.  
e) hom valorarà, si s'escau, la presentació del guió tècnic i també de cartes de compromís amb personal tècnic i artístic, amb el qual es compta per a intervenir en el curt-metratge.  
4. La Direcció General de Cultura podrà sol·licitar a l?interessat que hi comparega personalment o que aporte els documents o la informació que considere necessàries per a l?estudi del projecte del curt-metratge.  
5. Si la sol·licitud no inclou totes les dades exigides o hi manca documentació acreditativa, s?instarà l?interessat perquè, dins del termini de deu dies, esmene aquestes mancances, amb l'advertiment que, altrament, la sol·licitud serà arxivada.  
6. Tota la documentació demanada es presentarà al Servei Territorial d'Educació i Cultura juntament amb la sol·licitud, o bé s?enviarà per qualsevol dels procediments que estableix l'article 66 de la Llei de Procediment Administratiu.  
7. El Servei Territorial d'Educació i Cultura enviarà les sol·licituds d'ajuda amb l'informe favorable corresponent a la Direcció General de Cultura, la qual instruirà l?expedient escaient.  
4. Resolució de les sol·licituds.  
1. Per a l'avaluació dels projectes presentats pels sol·licitants es constituirà una comissió integrada per la Il·lma Directora General de Cultura, com a Presidenta, el Director del Programa de Música, Teatre i Cinematrografia, com a Secretari; i com a vocals, tres persones de prestigi reconegut en el camp de la cinematografia, nomenades per Resolució de l'Honorable Sr. Conseller de Cultura, Educació i Ciéncia.  
2. La Comissió té facultats per a realitzar, mitjançant els seus membres, totes les comprovacions que considere necessàries per a la millor avaluació dels projectes presentats.  
3. La Direcció General de Cultura, vist l?informe no vinculant de la comissió avaladora, adoptarà la Resolució que escaiga pel que fa als projectes seleccionats, i també l?import de les ajudes, abans del primer de juliol de 1988.  
4. Una vegada que s'haja concedit la subvenció, l?interessat haurà de manifestar-ne l'acceptació dins d'un termini no superior a 15 dies comptadors a partir de la recepció de la notificació de l'adjudicació de l'ajuda.  
5. El pagament del 50% de la subvenció començarà a tramitar-se a partir del moment en què el beneficiari en comunique l?acceptació i després de la presentació d'un aval bancari per l?import total de l'ajuda o de justificants de despeses del 50% del l?import total. L'altre 50% es farà efectiu a partir del moment en què se justifiquen despeses per l?import total de l'ajuda concedida i es complesquen les obligacions especificades en el punt 5 d'aquest annex. En tot cas, la Conselleria de Cultura, Educació i Ciéncia de la Generalitat Valenciana facilitarà als interessats la documentació acreditativa de la concessió de l'ajuda que els calga per a tramitar els crèdits bancaris que el finançament del curt-metratge requesca.  
6. Els justificants de despeses de producció que l?interessat haurà d'aportar, segons que determina el punt anterior, són els següents:  
A) Quan les despeses que es tractarà de justificar siguen de personal tècnic i artístic, hom podrà presentar qualsevol dels documents següents:  
a) Còpia dels contractes laborals de les persones que intervenen en el curt-metratge.  
b) Rebuts de nòmines dels pagaments efectuats, corresponents a les retribucions del personal contractat.  
c) Document que acredite l?ingrés a la Hisenda Pública de les quantitats retingudes a compte de l?Impost sobre la Renda de les Persones Físiques, corresponents als contractes laborals formalitzats  
d) Justificants que acrediten el pagament de les cuotes de la Seguretat Social corresponents.  
B) Si les despeses que calga justificar corresponen a serveis, subministraments o qualssevol altres que no siguen de personal, s'hauran de presentar, per a cada una, factura o rebut a nom de la productora beneficiaria de la subvenció, on constarà el nom o la raó social del proveïdor.  
C) Tots els documents als quals tan referència els apartats anteriors hauran de dur el vist-i-plau del titular de l?empresa o del representant legal.  
5. Obligacions dels beneficiaris.  
1. El rodatge del curt-metratge s?haurà d'haver iniciat abans que hagen transcorregut sis mesos a partir de la percepció del primer termini de la subvenció, si no és que necessitats raonades de guió demanen una època determinada de l'any no inclosa en aquest termini i que la percepció d'altres ajudes pendents, necessàries per a la realització definitiva, aconsellen una moratòria que caldrà estudiar en cada cas. La productora informarà regularment i de forma directa la Conselleria de Cultura, Educació i Ciéncia de la Generalitat Valenciana de totes les incidències que puguen sorgir en la preparació del curt-metratge objecte d'ajuda.  
2. Serà obligació dels beneficiaris d'aquestes ajudes reflectir en els títols de crèdit i la publicitat del curt-metratge, el suport a la producció rebut de la Conselleria de Cultura, Educació i Ciéncia de la Generalitat Valenciana.  
3. Igualment serà obligatori el dipòsit d'una còpia del curt-metratge, en el format original i en perfectes condicions tècniques, i també un exemplar del guió de rodatge, amb destinació a la Filmoteca de la Generalitat Valenciana.  
4. La percepció de la subvenció requerirà, a més, l'autorització fefaent i prèvia del titular dels drets d'explotació de la pel·lícula, perquè la Conselleria de Cultura, Educació i Ciéncia puga fer-ne ús en la seua política de promoció a la cinematografia valenciana.  
5. L'incompliment de qualssevol dels requisits estipulats en aquesta convocatòria, i la infracció provada d'algun dels requisits farà nul·la la concessió de l'ajuda i obligarà al reemborsament de les quantitats percebudes.


Còpia Permalink ELI